കോവിഡ് ഗുളിക 90 ശതമാനം ഫലപ്രദമെന്ന് ഫൈസര് കമ്ബനി വാഷിങ്ടണ്: കോവിഡ്19നെതിരെ വികസിപ്പിച്ച, വായിലൂടെ കഴിക്കാവുന്ന ആന്റിവൈറല് ഗുളിക 90 ശതമാനം ഫലപ്രദമെന്ന് ഫൈസര് കമ്ബനി. ഗുളിക ഉപയോഗിക്കുന്നവരില് മരണനിരക്കും ആശുപത്രിവാസവും 90 ശതമാനമായി കുറക്കാന് സാധിക്കുമെന്നാണ് കമ്ബനിയുടെ അവകാശവാദം.എത്രയും പെട്ടെന്ന് ഗുളികക്ക് അംഗീകാരം നല്കാന് ഫുഡ് ആന്ഡ് ഡ്രഗ് അഡ്മിനിസ്ട്രേഷനോട് അഭ്യര്ഥിച്ചതായും ഫൈസര് കമ്ബനി അറിയിച്ചു. കോവിഡിനെ ചികിത്സിക്കാന് ഗുളിക നിര്മിക്കാന് ഏറെ നാളുകളായി ലോകവ്യാപകമായ ഗവേഷണം നടക്കുകയാണ്.ആദ്യഘട്ടത്തില് 775 മുതിര്ന്നവരിലാണ് കമ്ബനി ഗുളിക പരീക്ഷിച്ചത്. ഇതില് കുറച്ചുപേര്ക്ക് മറ്റൊരു മരുന്നും നല്കി. കമ്ബനിയുടെ ഗുളിക കഴിച്ചവരില് 89 ശതമാനം ഫലപ്രാപ്തിയുള്ളതായി കമ്ബനി അവകാശപ്പെട്ടു. മരുന്നു കഴിച്ച ഒരു ശതമാനം ആളുകളെ മാത്രമാണ് ആശുപത്രിയില് പ്രവേശിപ്പിക്കേണ്ടി വന്നത്. അതില്തന്നെ ആരും മരണപ്പെട്ടിട്ടില്ല.മറ്റൊരു മരുന്നു കഴിച്ചവരില് ഏഴു ശതമാനം ആളുകള് ആശുപത്രിയിലായി. ഏഴുപേര് മരിക്കുകയും ചെയ്തു. വാക്സിന് സ്വീകരിക്കാത്ത കോവിഡ് കൂടുതല് പ്രഹരം തീര്ക്കുന്ന പ്രമേഹം, പൊണ്ണത്തടി, ഹൃദയസംബന്ധിയായ രോഗങ്ങളുള്ളവര് എന്നിവരെയാണ് പഠനത്തിന് വിധേയമാക്കിയത്.